PEMBIKINAN HARRY POTTER
Perjalanan Wizards of Baking
telah sampai ke penghujung yang mendebarkan
di sini di Studio Warner Bros. England.
enam belas pakar masakan, cef pastri
dan pembuat coklat terhebat dunia telah menghasilkan banyak
ciptaan kek yang benar-benar mengagumkan.
Saya tak pernah makan sesuatu seperti ini sebelum ini.
- Ini sungguh lazat. - Ya.
- Dia menangis. Tengok itu. - Aduhai!
Semuanya dicipta untuk memperingati kebijaksanaan
kisah Harry Potter.
Kita telah dipindahkan.
Penghakiman sangat ketat.
Yang saya tak suka ialah cebisan teh ini. Maaf.
Juga berlaku banyak lagi turun dan naik...
Alamak, ia meleleh keluar di bawah.
...daripada terbang atas Nimbus 2000 yang terbang tak tentu arah.
Ia tidak boleh terbang. Saya kena tulis surat aduan.
Akan datang, Jenny dan Alex...
Saya buat begini.
...Molly dan Priya...
dan juara Wizards of Baking Musim Pertama,
Zoe dan Jordan...
Rasa macam mereka tingkatkan tahap kesukaran tahun ini.
...semuanya bersaing untuk hadiah yang amat berharga.
Siapa yang akan memenangi dan menjulang trofi Wizards of Baking?
Keajaiban bermula sekarang.
Ketuk-ketuk.
Kita kembali ke sini lagi.
Aduhai.
- Macam tak percaya. - Nampak piala itu?
Jujurnya, saya tak rasa ada lagi yang lebih baik daripada ini.
Ia masih kelihatan sama.
- Lima cabaran. - Kita berjaya.
- Yang bergerak itu. - Akhirnya,
- bukan begitu? - Yalah.
Saya dan Molly telah berjaya ke peringkat akhir dan jujurnya...
CEF PASTRI EKSEKUTIF & PEMBUAT COKLAT
...kami sangat teruja. Saya tak percaya.
Kami lalui masa senang,
kami lalui masa susah, tapi kami masih di sini!
Adakah awak rasa hanya kita
yang dapat ke peringkat akhir tanpa menang cabaran?
Ya, besar kemungkinan.
Sememangnya ini menambah sedikit tekanan.
Cantiknya.
- Tak banyak berubah, bukan? - Tak. Ini...
Mereka tak banyak ubah tempat ini.
Semua kenangan tahun lepas menerpa kembali.
Berdiri bulu roma saya.
CEF PASTRI EKSEKUTIF & ARTIS KEK
Helo, para peserta sekalian,
dan selamat datang ke tempat perjalanan anda bersama kami bermula,
- Dewan Besar. - Ya!
Tak dapat disangkal lagi,
satu daripada lokasi ikonik dalam pawagam moden.
DIHOSKAN OLEH JAMES & OLIVER PHELPS
Anda telah berjaya ke peringkat akhir.
Pentas telah tersedia untuk satu cabaran agung terakhir.
Tapi apakah cabarannya?
Tahun ini menandakan ulang tahun ke-20
Harry Potter dan Piala Api,
filem keempat Harry Potter.
- Baiklah. - Saya tahu.
Bagaimana saya dan James nampak masih muda dua dekad kemudian?
Pengisi polijus. Air maulhayat, bukan?
Piala Api berkisarkan tentang pertandingan
untuk memenangi Kejohanan Ahli Sihir Trio.
Kegemilangan abadi!
Itu yang menanti pelajar
yang memenangi Kejohanan Ahli Sihir Trio.
Tapi untuk melakukan ini, pelajar itu mesti melepasi tiga tugasan.
Tiga tugasan yang amat berbahaya.
- Dahsyat. - Dahsyat.
Inspirasi untuk ciptaan terakhir anda
ialah satu daripada banyak adegan yang tak dapat dilupakan
daripada filem Harry Potter yang keempat.
- Hebatnya. - Memang pun.
Kali ini, untuk membawa pulang trofi,
hidangan anda mesti mengandungi satu unsur rasa yang lazat.
Anda juga akan mempersembahkan ciptaan anda di sini.
Anda diberi lapan jam
untuk memasak hidangan terpenting dalam hidup anda.
Juga untuk kali terakhir musim ini, izinkan kami katakan...
- Mari mula memasak! - Mari mula memasak!
Aduhai.
- Ayuh, Zoe. - Oh, Tuhan.
Setiap cabaran yang dilalui...
JENNY ARTIS KEK
...kami perlu berusaha keras.
Kita boleh menang, jadi...
ALEX CEF PASTRI EKSEKUTIF
- Awak sungguh positif. - Sudah tentu. Ayuh.
Apa yang awak buat? Tidak.
Tidak, itu bukan satu permulaan yang bagus. Okey.
Kita di peringkat akhir.
Adegan kegemaran saya ialah Majlis Yule.
Semasa saya mengandungkan Grace, anak pertama saya,
saya dan Simon pergi ke studio Harry Potter
- Okey. Ya. - untuk lawatan
dan ia siap dihias indah untuk Majlis Yule,
jadi ia kenangan teristimewa untuk saya.
Jadi, ia bertemakan salji, berkelipan,
dengan ketulan ais ada di mana-mana,
ramai orang sedang menari dan sudah tentu,
detik klasik bagi saya di Majlis Yule
adalah semasa Hermione menuruni tangga.
Yalah, tepat sekali.
Kita akan letak tangga di sini.
Ron pula di bahagian bawah
- anak tangga? - Boleh.
- Para penari, tentunya. - Para penari.
Untuk ciptaan kami, kami akan sediakan
lantai tarian yang berpusing dengan penari yang dibentuk tangan.
FIGURA COKLAT PEMBENTUKAN
Di tingkat atas ada Hermione dan Ron.
FONDAN HERMIONE & RON
Di atas sekali, akan ada kubah dan gerbang coklat.
Keseluruhan ciptaan itu
akan dikelilingi lingkaran ajaib.
- Peluang terakhir. - Ya.
Kita perlu melakukan yang terbaik.
Banyak yang perlu dilakukan Saya benar-benar...
Saya benar-benar mahu ibu bapa
dan keluarga saya dan...
Semua orang Mexico di sini bangga dengan saya, jadi...
Okey.
Baiklah, jadi Piala Ahli Sihir Trio.
- Piala Ahli Sihir. - Piala Api.
Ia filem kegemaran peribadi saya.
Saya tahu awak suka.
Jadi, Harry memenangi telur emas itu.
Kemudian, kita tahu, Cedric Diggory beritahu Harry
untuk bawa telur itu ke bilik mandi pengawas.
Kami telah memilih bilik mandi pengawas,
dan ia perlu tunjukkan seberapa banyak keajaiban
dan penceritaan yang boleh diterapkan di dalamnya.
Benda utama ialah tab mandi.
Bagaimana dengan paip?
Ya, dengan semua warna yang berbeza.
Kita ada kaca berwarna yang indah itu,
yang boleh dibuat daripada gula
- Okey. - di atasnya.
Juga ikan duyung itu.
- Ia tarikan paling utama. - Ia amat ikonik.
Ia tarikan utama bilik mandi itu.
Jadi, kita ada kepala paip
yang berwarna-warni, tab mandi...
AIR ISOMALT TAB MANDI FONDAN
...dan kemudian tingkap kaca berwarna
dengan corak ikan duyung.
KACA BERWARNA ISOMALT
Kami akan ada telur emas.
Ia akan masuk ke dalam air.
Kami akan ada ekor ikan duyung dan rumpai laut.
Ini perkara paling rumit
yang kita pernah cuba buat, titik.
Kita perlu buat satu adegan
daripada filem Piala Api.
Awak tahukah adegan semasa Beauxbatons tiba?
Oh, ya.
Beauxbatons bertanding dalam Kejohanan Ahli Sihir Trio,
dan mereka sungguh anggun serta bergaya.
Mereka memasuki dewan dengan penuh drama.
Saya juga suka kereta kuda yang mereka naiki.
Jadi, kereta kuda dengan roda yang besar.
- Kuda-kudanya sungguh mengagumkan. - Kuda bersayap.
Tentulah kami mahu kuda-kuda itu terbang.
KUDA-KUDA COKLAT PEMBENTUKAN
Juga terletak cantik atas awan...
AWAN FONDAN
...terbang atas Gunung Pyrenees.
Cantik.
Dia berlari.
Baiklah, mari lakukannya.
Saya perlu mula menindan kek sebagai pangkal pokok Krismas.
Saya mahu banyak tempat untuk meletak perhiasan kecil,
riasan kecil, tempat kecil tersembunyi
yang Alex boleh letakkan unsur rasanya.
Pokok Krismas penuh dengan tekstur.
Sekarang, ia kelihatan seperti sepahan coklat,
tapi ada sebab di sebalik kegilaan saya ini.
Saya akan panaskan sedikit pes
dan saya akan buat semua perincian dahan kecil ini.
Saya akan buat tekstur sebanyak mungkin, tapi ternyata,
saya perlu menyiapkan banyak ukiran untuk cabaran ini.
Jadi, saya putuskan untuk buat tugasan lain.
Baiklah, masa dah suntuk
dan saya perlu buat penari di atas pentas tarian,
yang akan mengambil masa sangat lama.
Saya memilih untuk membuat lapan orang,
yang merupakan keputusan yang menarik.
Saya tak pernah terburu-buru membuat sesuatu seperti ini dalam hidup saya.
Kali ini, kami mahu buat sesuatu
yang tak pernah dilakukan.
Kami pernah buat ciptaan yang menggambarkan
watak bebas.
Kami buat tandas yang boleh dipam. Kami buat Hagrid dan janggutnya.
Tapi apabila kami memikirkan tentang yang ini,
saya fikir kami akan hasilkan
ciptaan dalam gaya tradisional.
Kami tidak pernah lakukan ini dalam pertandingan
dan ini satu risiko kerana adakah para juri akan fikir
bahawa kami terlalu mudah diramal?
Saya akan mula mengadun Carlota.
Semasa kecil,
ibu saya selalu membuat Carlota pada hari Krismas.
Itulah sebab saya memutuskan untuk memperingati dia.
Carlota ialah pencuci mulut Mexico
yang mengandungi tiga bahan saja.
Lemon, susu pekat dan biskut.
Saya akan meningkatkan rasa Carlota ini
dengan menukar beberapa bahan.
Susu pekat akan ditukar kepada Chantilly madu.
Lemon pula, saya gunakan yuzu,
serta kek span lemon dan pistasio,
menggantikan biskut.
Ia akan diletakkan di bahagian bawah pokok.
Dijadikan seperti hiasan Krismas,
kami akan letakkannya di sekeliling kek.
Saya sadurkan ia dengan sedikit
- coklat putih berkaramel. - Ya.
Saya letakkan beberapa daun perak.
Alex, itu nampak cantik sangat.
Hei, semua, kita berjaya ke peringkat akhir.
Boleh percaya tak?
- Tak. - Tak.
Tak juga, tapi kami sangat teruja.
Bunyi membobok lagi. Siapa yang akan muncul?
Tak lama lagi, kita akan menobatkan
juara Wizards of Baking Musim Kedua kita.
Siapakah mereka? Angkat tangan.
- Dua tangan. - Okey.
Saya suka semangat kamu.
BILIK MANDI PENGAWAS
Saya akan adun sedikit aising royal.
Saya akan gunakan ini untuk buat kaca berwarna.
Saya akan buat
tingkap kaca berwarna daripada doh keras,
isomalt dan aising royal.
Ini buatan tangan sepenuhnya.
Yakah?
Saya baru perasan semasa mewarnakannya
ada sedikit rekahan dalam doh keras ini.
Ini buat saya sedikit gementar
yang ia takkan kekal melekat.
Ini mungkin boleh mendatangkan masalah.
Kami betulkan sebaik mungkin dengan menambah isomalt lagi.
Saya harap selepas diisi dengan isomalt,
semua akan baik-baik saja.
Yang saya perlu lakukan adalah berhati-hati
dengan aising royal hitam,
paipkan semua garisan di kedudukan yang betul
supaya saya membuat penceritaan tentang bentuk orang duyung itu.
Ini benar-benar membuatkan saya tertekan.
Saya betul-betul tak tahu sebab kami putuskan untuk buat ciptaan
yang berisiko dan mencabar,
- sebab perlu buat semua atau gagal. - Buat semua atau gagal.
Saya dah mula mewarnakannya
kerana dalam kaca berwarna sebenar
yang anda lihat dalam filem, ia sangat indah.
Tapi, aduhai, ia benar-benar memakan masa yang lama.
Saya gunakan lebih daripada 20 minit
yang saya peruntukan baginya.
Ini tak akan patahkan semangat kita,
- bukan? - Tidak sama sekali.
- Zoe, Jordan. - Helo.
- Peringkat akhir.
- Ya. - Ya, betul.
Anda dah pernah alami perasaan ini.
Bagaimana perkembangan kalian?
Pertandingan ini seperti mendaki Everest.
Ia semakin sukar dan jadi lebih tegang.
Anda sedang membuat bilik mandi pengawas.
- Ya. - Betul.
Anda berdua jadi pengawas di sekolah tak?
- Dulu saya pengawas. - Anda pengawas?
Ya, saya pengawas, betul.
Semasa saya besar sedikit.
- Tentulah, Zoe. - Bukan kejutan.
Jordan, awak jadi pengawas?
Saya bergraduasi dengan markah tertinggi.
Saya habiskan pengajian dengan tiga perpuluhan,
sembilan sembilan, tak silap saya.
Inginkan kesempurnaan,
tapi adik saya dapat 4.0 dan dia suka berlagak
- hingga hari ini, jadi... - Tentulah.
Awak perasan saya suka bersaing?
Yalah, awak hampakan keluarga
dengan 3.99999 itu.
Ya, saya masih ingat hingga ke hari ini.
Jumpa lagi nanti.
Jordan, boleh bayangkan tak jika kita berjaya
menang untuk kali kedua?
Saya sangat beremosi kali pertama itu,
- jadi saya cuma fikir... - Awak menangis
sedikit, betullah.
Kali kedua akan jadi...
Sukar dipercayai dapat menang lagi.
- Titik. - Tepat sekali.
Banyak pengorbanan dilakukan, untuk kembali buat kali kedua.
Saya baru berkahwin.
Saya mahu ia berbaloi, bukan?
Saya tak mahu sia-siakan peluang ini.
Untuk kembali lagi sekarang, saya rasa kami cuma...
berusaha sedaya upaya.
Kami cuma perlu kerahkan semua tenaga.
MOLLY & PRIYA KERETA KUDA BEAUXBATONS
Puas hati dapat guna jurus karate pada coklat.
Kami putuskan yang kami akan serlahkan
kereta kuda Beauxbatons.
Kereta kuda akan berwarna biru.
KERETA KUDA COKLAT
Saya buat kereta kuda tanpa menggunakan acuan,
tapi menggunakan cetak biru macam saya seorang arkitek.
Saya seperti berada di luar ruang selesa saya.
Ya.
Bumbungnya terdiri daripada empat segi tiga,
saya perlu beri lebih perhatian
pada perincian dan susunan ia dipasang.
Saya membina benda yang saya tak pernah bina sebelum ini
dan semua dah nak jadi huru-hara.
Baiklah, tangan saya perlu masuk ke dalam
dan tambah sedikit coklat di bawah.
- Apa saya perlu buat? - Letak banyak lagi, rasanya.
Keadaan cukup menekan.
Alamak!
Semua jadi sedikit panik masa ini.
Bukan masalah besar. Kami okey. Semua baik-baik saja.
Berat coklat menariknya ke bawah.
Tapi akhirnya, ia melekat.
Ia akan kekal melekat melalui tekad saya.
Gunakan suara ibu awak padanya.
Duduk diam situ. Terima kasih, Molly.
Perjalanan yang penuh turun naik.
Kami belum pernah menang apa-apa cabaran lagi.
Tak mengapa. Saya bersemangat.
Adakalanya cabaran sebenar ialah cara anda terus berusaha.
- Kami bukan pesaing pilihan. - Kami bukan pesaing pilihan.
Prestasi kami meningkat pada masa yang sesuai.
Tinggal empat jam lagi,
para pakar masakan yang tengah tunggang-terbalik ini.
Sebut lima kali dengan pantas.
- Sukarnya. - Baik kita laju lagi.
Bagaimana awak, Jordan?
Saya perlu keluarkan kepala paip daripada acuan.
Di bahagian tengah ciptaan kami,
paip akan diperbuat daripada coklat
untuk menghidupkan bilik mandi pengawas itu.
Paip-paip ini perlukan kerja yang cermat.
Kami betul-betul perlu bekerja keras
kerana kami ialah juara musim lepas.
Jadi, kami ada piawaian yang kami perlu capai
dan juga lakukan lebih daripada jangkaan.
JENNY & ALEX MAJLIS YULE
Terlalu banyak yang perlu dibuat.
Saya tak akan buat seperti sebenar. Saya tiada masa.
Untuk patung lelaki, saya putuskan untuk buat yang ringkas
dan cuma gunakan bentuk hitam yang ringkas.
Lelaki memang ala kadar saja, secara umumnya.
Gaun wanita,
saya mahu patung itu dikenali sebagai wataknya sendiri.
Jadi saya dah siapkan Cho Chang, saya sedang buat Parvati,
dan saya sedang buat tafsiran semula
watak Fleur Delacour.
Dalam Piala Api, Hermione menuruni tangga,
dan dalam filem,
dia memakai semacam warna ungu.
Tapi sebenarnya, peminat akan tahu,
yang dia sebenarnya memakai
warna biru periwinkle.
Jadi, saya sebenarnya meraikan buku dengan gaunnya di sini.
Saya tak mahu ia terpecah. Keluarlah.
Saya dah siapkan kubah coklat saya, Jenny.
- Tengok ini. - Nampak elok.
Cantik, bukan?
Sekarang saya keluarkan isomalt daripada acuan.
Kita perlu penuhkan seluruh lingkaran dengan isomalt dan coklat
dan dengan apa-apa saja yang ada.
Itu sama macam pada pokok di rumah.
- Sungguhkah awak ini? - Tak, sungguh.
Kami ada yang itu dalam kaca. Versi kaca untuknya.
- Okey. - Yang menanti saya di rumah
ialah keluarga saya.
Saya amat rindu mereka.
- Untuk saya, kucing saya - Kucing awak menanti.
- di rumah. - Saya suka.
Ibu saya menjaga kucing saya sekarang, jadi...
- Ya. - Saya nak sangat jumpa dia,
buat dia bangga.
Saya cuma rasa tertekan sekarang.
Alex, Jenny.
- Hei. - Helo.
Bagaimana keadaannya?
Ada banyak benda yang perlu dibuat.
Saya masih perlu siapkan semua penari saya.
Juga Ron dan pakaiannya yang menawan itu
di tingkat atas.
Kami masih perlu menghiasi lingkaran
yang mengelilingi kek kami.
Saya perlu hias pokok untuk buat ia nampak ala Krismas.
Saya perlu buat perhiasan.
Awak benar-benar akan berjaya buat semua itu?
Sebab macam panjang saja senarai awak.
Memang kedengarannya macam panjang, bukan?
Yalah.
Adegan Majlis Yule yang anda berdua buat,
kami menjalani penggambarannya pada minggu
menjelang cuti Krismas kami.
Jadi, ia benar-benar parti Krismas kami
- Betulkah? - semasa penggambarannya.
Adegan ini mengingatkan saya
terutamanya semasa Hari Krismas
pada masa dulu dan kami menari salsa
dan alunan muzik merengue, suasana nyaman sekali.
Saya tak akan menari
sebab kami dah simpulkan ada sumpahan menari
di rancangan ini sekarang.
- Alamak. - Betulkah?
Satu episod, saya menari dengan Angel.
- Kita buat pusingan. - Begini?
- Terbaik! Tengoklah awak! - Begini?
Pasukannya dihantar pulang.
- Kemudian Stefan - Ya.
menari dengan Afshan.
Apa yang kita perlu buat?
Kita bergerak, beginilah.
Pasukan dia juga dihantar pulang.
Yalah.
Moga awak dapat menari menuju ke trofi.
Ya, mungkin.
Saya mula membuat kuda.
Saya bentukkan dawai armatur untuk buat sesuatu seperti rangka.
Saya teruskan dengan pes pembentukan coklat putih,
yang akan mengeras dengan baik dan pejal.
Saya pencinta haiwan
dan struktur anatomi kuda
ialah sesuatu yang banyak kali saya perhatikan.
Otot dalam kaki,
saya perlu buat otot-otot jadi sempurna.
Ini benar-benar sukar.
Saya suka menunggang kuda semasa saya masih muda.
Yang ini memakan masa, tapi saya dah selesaikannya.
Saya boleh buat yang kedua dengan lebih cepat.
Saya amat mahir tentang kuda.
Ya.
Ada berita yang memeranjatkan.
Tinggal tiga jam lagi.
Betulkah? Kami ketinggalan, tapi tak mengapa.
Sedapnya bau hidangan ini. Kuda-kuda itu pasti menyukainya.
Kami mahu pintu kereta kuda terayun terbuka
untuk mendedahkan unsur rasa Priya yang cantik di dalam.
Ia akan menunjukkan hidangan kegemaran kuda, iaitu epal.
Tapi dalam filem Harry Potter, kuda-kuda ini menyukai wiski malt.
Saya akan membuat mus
wiski malt tunggal kacang hazel, kek span kacang hazel,
lapisan rangup kacang hazel,
dan Foster pisang yang saya akan flambé hari ini.
Saya dah boleh mula menyusun.
- Baguslah. - Saya mahu mempersendakan
para juri dengan bentuk epal ini
kerana rasanya langsung
tiada kaitan dengan epal.
Ia akan jadi sesuatu yang mengejutkan dan lazat.
Ini dia!
Saya dah capai banyak kemajuan untuk sampai ke sini. Saya rindu anak-anak.
Saya fikir penting untuk saya tunjukkan kepada diri sendiri,
dan tunjukkan kepada keluarga dan rakan
yang saya telah berusaha sedaya upaya
sebelum saya kembali.
Saya mahu trofi itu.
Samalah. Kita jadi lebih suka bersaing.
Apa halnya dengan air itu, Jordan?
Ini tiub gula.
Ini akan jadi air yang mengalir keluar dari paip.
Awak tuang gula, isomalt yang sangat panas
dan penuhkan tiub.
Menggunakan picagari, suntik sedikit udara
ke dalam tiub.
Udara itu menghasilkan gelembung dalam gula.
- Okey, saya teruja untuk melihatnya. - Tengok ini.
Nampak hebat sekali, Jordan.
- Ya. - Tengok gelembung itu.
Yalah, tengok gelembungnya.
Kami buat perkara yang tak pernah dibuat.
Saya gunakan masa yang lama.
Ia kerja yang perlu dibuat dengan cermat.
Tiga yang pertama dah siap.
Banyak lagi perkara yang perlu dibuat.
Berapa banyak tiub awak kena buat?
Sembilan.
- Sembilan? - Ya.
Ini mudah pecah.
Ia perlu dibuat perlahan tapi tak boleh
sebab saya tak cukup masa.
Jadi, harapnya ia kekal di situ.
Saya sedang memasang tiub air dan ia tak mahu melekat.
Saya alihkan paip, ia terjatuh.
Ini saat paling tertekan yang saya alami
dalam mana-mana pertandingan yang saya pernah sertai.
Tarik nafas.
Bak kata orang Amerika, ini memang mencabar.
Jika saya tak dapat pasang semua tiub, maka...
ciptaan kita...
akan nampak tidak siap. Ia bukan sesuatu yang kami inginkan.
Jika awak tiada ciptaan yang siap,
awak tak akan menang.
Sekarang, semua tenaga sedang digunakan
untuk menyiapkan sesuatu.
Buat satu mengalir, satu kosong, bergilir-gilir.
- Buat seperti itu. - Baiklah.
Kami terpaksa buat penyelesaian kreatif
dan tinggalkan beberapa benda.
Itulah hakikatnya, bukan?
Hakikat dalam pertandingan.
Inilah tempat kami datang untuk menangis.
Keadaan semakin bertukar hodoh
sehodoh sut Majlis Yule Ron.
Tinggal dua jam lagi.
Bayangkan laut
yang menghempas di sekeliling.
Saya mula mendapatkan bentuk dengan sedikit fondan.
Untuk membuat struktur agam seperti ini,
awak perlu jadi agak kuat secara fizikal.
Saya tak ke gim atau apa-apa,
tapi saya rasa inilah satu-satunya sebab
saya kekal agak cergas dan kuat.
Banyak lagi yang kami perlu buat dan ia menakutkan.
Tekanan mula dirasakan.
Ia besar. Mungkin terlalu besar.
Saya rasa kita mungkin boleh membuatnya
- lebih kecil. - Apa yang kami fikirkan?
Mungkin sepertiga lebih kecil.
Saya ingat saya suka membakar kek, tapi kemudian...
Tanya saya balik esok.
Ada banyak yang perlu diletak
secara fizikal ke atas ciptaan dalam masa yang diberikan.
Saya buat bahan lumut berumput yang cantik ini.
Saya padatkan di sekeliling dasar.
Saya berus udara lautan dan awan di atas.
Banyak yang perlu dilakukan.
Kami juga mahu buat unsur bertekstur
dalam ombak, jadi saya masukkan kertas tepung
ke dalam air berwarna biru
dan kemudian goreng bahagian tepinya untuk memberi
semacam tepi beriak pada rabung ombak.
Saya tak tahu. Saya dah putus asa.
Teknik yang ceria untuk ditambah pada hiasan kek anda, bukan?
Saya tak dengar. Boleh awak datang ke mari?
Saya teramat penat.
Saya teruskan dengan membuat unsur rasa saya,
yang diinspirasikan oleh pencuci mulut
yang nenek saya selalu masak, baklava.
Tapi saya lapiskan ia ke dalam bentuk kek.
Ini akan dimasukkan ke dalam ekor orang duyung.
Saya ada madu, kulit lemon
dan saya akan tambah sedikit
air bunga oren untuk meningkatkan rasa.
Bau sangat sedap, Zoe.
Di tangan saya adalah sesuatu yang dipanggil kadayif.
Ia doh filo dan saya cuma akan gorengkannya
dengan sedikit mentega.
Kadayif ialah sesuatu yang betul-betul mengingatkan saya
tentang nenek saya dan warisan Turki saya,
jadi ia rasa sesuai sekali.
Saya akan ikut resipi
baklava nenek saya seboleh mungkin,
sambil cuba menghidangkannya dalam cara yang berbeza.
Jadi, ini akan jadi satu cabaran
untuk cuba menterjemahkannya ke dalam bentuk kek,
kerana perbezaan tekstur...
Saya boleh saja buat kek lembaran.
Saya ragu-ragu dengan keputusan ini.
Bila saya pernah buat hidup ini mudah untuk diri saya?
Tak pernah.
Bertenang, semua. Tinggal satu jam lagi.
- Aduhai. - Satu jam.
Alamak, Molly.
Ini ialah Ron Weasley.
Apabila memperkatakan tentang Majlis Yule,
saya rasa pakaian Ron terkenal kerana ia terlalu hodoh.
Fesyen tahun 1970-an,
ia kelihatan seperti telah dipakai oleh seorang nenek.
Bukan untuk menyinggung nenek di luar sana,
tapi ia tidak patut dipakai remaja lelaki
semasa tarian pertamanya.
Bunuhlah saya, Harry.
- Jenny. - Ya?
Berapa lama lagi hingga
- Saya harap ini... - penari?
Saya akan siapkan penari dalam masa sepuluh minit.
Baiklah, Jenny, awak akan membantu saya.
Masa yang lama dihabiskan untuk menyiapkan figura kecil itu.
Tengok, dia mahu memeluk awak.
"Alex."
Saya macam, "Cepat, Jenny, awak kena ubah strategi."
Saya sangat tertekan sekarang.
Saya tahu masa berjalan
dan ada banyak perkara perlu dilakukan.
Saya yang buat kubah coklat, hiasan coklat.
Saya perlu siapkan pokok.
Jadi saya rasa kristal itu.
Cuma keliling bulatan itu.
- Yalah. - Jika awak buat macam jam.
Atau kita boleh buat banyak lagi di bahagian depan.
Ya, memanglah. Bahagian depan perlu diutamakan.
Adakah awak akan cuba satu?
Teruskan dengan kerja awak.
Macam bergaduh nampak. Ada masalahkah?
- Kami bergaduh untuk kali pertama. - Saya mahu siapkan.
Yalah, tak payah risaukan saya. Sungguh.
- Saya risau akan awak. - Baiklah, jangan marah-marah.
Dia sangat tertekan, itulah sebab kami tidak bercakap.
Cepatlah.
Kami sebenarnya tak marah sesama sendiri,
tapi tekanan pada saat itu.
Yalah, tekanan sebenarnya.
Ia bukan sesaat. Lebih kurang 30 minit.
Awak setuju sifat suka mengarah membantu,
- betul? Kita berada di sini. - Rakan awak suka mengarahkah?
Dia sangat suka mengarah.
- Cari tempat di sana. - Apa?
Kita boleh ke sana, bersihkan meja.
Fikir-fikirkan.
30 minit, semua.
- Aduhai. - Alamak.
Teruskan.
30 minit terakhir di dapur ini
dan ada panik yang tak kedengaran berlaku di sini sekarang.
Zoe dan Jordan meluangkan lebih masa
bagi memastikan semua paip nampak elok.
Apa dah jadi ini?
Adakah ini kali pertama
mereka akan persembahkan ciptaan yang tak siap?
Nampak gaya begitulah.
Mari letak hiasan pada pokok.
Jenny dan Alex.
Jenny baru saja mula membantu Alex
menyiapkan pusat tumpuan utama ciptaan ini.
Alex suka tekanan seperti ini.
Ya, tapi adakah tekanan itu terlampau untuk satu orang?
Boleh kita cantikkan lagi bahagian itu di tempat ia terbuka?
Molly dan Priya.
Kereta kuda Beauxbatons nampak mengagumkan.
Maksud saya, ia telah dibina dengan cantik sekali.
Adakah bahagian bawah penyangga akan mencapai tahap yang memuaskan?
Mereka kesuntukan masa.
Adakah awak fikir yang kita melihat tiga kumpulan sekarang
dan semuanya akan ditentukan oleh
yang siapkan sebahagian besar ciptaan?
- Saya harap tidak. - Bagus sekali.
Saya rasa macam inilah hari kita.
Priya memang sentiasa positif.
Kita ada beberapa minit lagi.
Ambil pengisar, buat salji kertas wafer.
Masukkan ia ke dalam, kisar jadi cebisan.
Tak perlu air, cuma kertas wafer.
Saya boleh buat. Saya takut sebenarnya, tapi saya boleh buat.
Ya. Awak boleh buat.
Ada banyak benda perlu dilekatkan pada lingkaran.
Saya harap ini tidak tertanggal.
Saya pasti begitu.
Alamak.
Hiasan dan riasan gula saya
tidak melekat dengan sempurna.
- Coklat yang banyak. - Coklat yang banyak.
Hanya coklat yang banyak.
Tahukah anda, saya rasa untuk setiap cabaran,
kami bertukar peranan.
Jika salah seorang sedang berasa panik,
maka yang seorang lagi akan tenang.
Saya akan katakan ayat awak balik kepada awak. Awak boleh buat.
Saya boleh buat.
Semuanya memakan masa yang lebih lama daripada sepatutnya.
Ini tidak akan mematahkan semangat saya.
Jordan, saya akan pasang ekor.
Saya letak wayar pada beberapa kertas wafer.
Banyak hal yang berlaku di sini, saya tak pasti
rupa bentuk ciptaan kami pada akhirnya nanti.
Kita tak berjaya buat kali ini, bukan?
Yalah, saya kecewa tentang itu.
Jam berdetik.
Lima minit lagi.
Apa? Bagaimana ia berlalu begitu pantas sekali?
Oh, Tuhan.
Saya akan perlukan jantung baharu nanti.
Teruskan, kita boleh buat.
Dah hilang kata-kata pada masa ini.
Kita masih ada sedikit...
- Ya, dapat. - Sepuluh.
- Sembilan. - Lapan.
- Tidak! - Tujuh.
- Enam. - Lima.
- Empat. - Tiga.
- Dua. - Satu.
Arresto Momentum, masa kamu tamat.
Teruknya. Saya tak dapat buat benda yang saya nak buat.
Sedihnya.
Saya rasa tak sedap hati.
- Awak okey? - Ya.
- Awak tak trauma teruk? - Agak trauma.
Cabaran terakhir anda telah tamat
dan ketuhar akan dijual
separuh harga di Lorong Knockturn.
- Saya tak percaya kita berjaya. - Kita berjaya.
Yang tinggal adalah pergi ke Dewan Besar untuk dihakimi.
- Selamat berjaya, semua. - Terima kasih banyak.
- Terima kasih. - Syabas, semua.
- Syabas.
Syabas.
Itu hari tersukar dalam hidup saya.
Aduhai, dah tamat!
Pintu besar yang ikonik itu terbuka
dan ada ramai orang memerhati.
Kami seperti bintang rock kek.
Oh, Tuhan.
Ada tekanan tambahan, Amat menggentarkan.
Semua kenangan tahun lepas menerpa kembali.
Sesuatu yang sungguh memukau.
Kami pernah ke sini sebelum ini dan kami pernah menang sebelum ini.
Pakar masakan sekalian! Selamat kembali ke Dewan Besar.
Seperti yang anda boleh lihat, elf rumah kami
telah sibuk membuat persiapan untuk Majlis Yule tahun ini.
Hebat sekali, cantik.
Dewan Besar ini juga dipenuhi dengan peminat tegar Harry Potter!
Anda diberi masa sepuluh minit
untuk meletakkan sentuhan terakhir pada ciptaan anda.
Ayuh, mulakan.
- Masa berjalan. ayuh. - Oh, Tuhan. Okey.
Saya betul-betul ingin menang,
tapi sejujurnya, saya tak pasti jika kami boleh.
Saya tak pasti jika ia mencukupi.
Ia perjalanan yang menarik.
Kami telah bekerja keras
dan ia pengalaman yang menakjubkan.
Saya rasa ini mungkin ciptaan yang terbesar
dalam keseluruhan pertandingan ini.
Sudah tentulah, saya risau.
Kami dah mencuba sehabis baik
untuk membuat sesuatu yang khusus.
Ya, kami kandas dalam beberapa perkara.
Adakah ia mencukupi untuk para juri? Entahlah.
Sekarang saya perlu alihkan tingkap kaca berwarna
dan letakkan ia di atas kek.
Tapi ia sungguh rapuh.
Itu bahagian yang rapuh. Itu dia. Habislah.
Jordan baru saja pecahkan tingkap kacanya.
Saya harap ia tiada kesan buruk.
Perkara yang paling merisaukan kami berlaku.
- Kaca berwarna pecah. - Itu bahagian paling rapuh.
Ciptaan kami berbeza daripada yang lain.
Saya rasa gementar.
- Lima, empat, tiga, dua, satu. - Lima, empat, tiga, dua, satu.
Pasukan, masa kamu tamat.
Hadir di sini untuk meneliti ciptaan terakhir anda,
Menteri Masakan kami.
Sila alu-alukan Cef Carla Hall dan Cef Jozef Youssef.
CARLA HALL & JOZEF YOUSSEF PARA JURI
Hampir tiba masa untuk merasa ciptaan anda.
Tapi meja ini terlalu besar untuk kami berdua saja.
Sila alu-alukan kembali
kebanggaan Hogwarts, Devon Murray.
SEAMUS FINNIGAN DALAM SIRI HARRY POTTER
Afshan Azad.
PADMA PATIL DALAM SIRI HARRY POTTER
Juga Warwick Davis!
MEMAINKAN TIGA PERANAN DALAM SIRI HARRY POTTER
Baiklah, suasana telah bersedia.
Sekarang tiba masa untuk merasa
tiga ciptaan luar biasa Piala Api anda.
Jenny dan Alex, giliran anda dahulu.
JENNY & AMAJLIS YULE
Kami sediakan Majlis Yule.
Tempat yang cukup hebat untuknya,
di dalam dewan yang menakjubkan ini, tempat ia benar-benar berlaku.
Di bahagian atas ciptaan kami, terletak satu kubah.
Kemudian di bawah, kami tampilkan Hermione
yang sedang menuruni tangga
dan dia sedang dinanti oleh Ron di bahagian bawah.
Apabila kita turun ke tingkat ini,
kami mahu menunjukkan tarian yang indah.
Turun ke bawah lagi, ada sepohon pokok Krismas
kerana ia Majlis Yule.
Lingkaran itu, diperbuat daripada isomalt,
hasil kerja coklat dan kami letakkan beberapa daun perak di atasnya juga.
Amboi.
Terkejut saya...
Sebaik saya melihatnya, saya terus tahu tempatnya.
Ia cukup memukau.
Saya suka semua tentangnya.
Saya cuma rasa ada satu elemen yang kurang.
Patung kecil saya di situ
- Kesiannya. - duduk di satu sudut.
Kubah dan hasil kerja coklat itu, Alex,
sangat kemas dan teliti.
Namun, Jenny, model anda kelihatan seperti ala Plastisin.
Oh, Tuhan.
Anda membawa kami kembali ke Majlis Yule.
Kami faham penceritaannya dan suasananya ada.
Kerja yang bagus sekali.
Bagi saya, jika anda bawa saya ke Majlis Yule
dan gunakan mantera yang kurang diketahui "Cakeify,"
inilah hasilnya nanti.
- Terima kasih. - "Cakeify."
- Tepat sekali. - Saya menyukainya.
Bagi unsur rasa, saya putuskan untuk membuat pencuci mulut.
Ia dipanggil Carlota.
Ia dinamakan sempena nama Carla.
Ini pencuci mulut Mexico
yang saya buat menggunakan Chantilly madu,
serikaya lemon, kek lemon
dan ia juga ada sedikit manisan pistasio di bahagian bawah.
Adakah kerajang ini boleh dimakan?
- Itu bukan kerajang. - Nampak seperti kerajang.
- Itu daun perak. - Baiklah.
Mereka tak akan hidangkan kerajang kepada awak.
Saya ingat pembalutnya tertinggal.
Alex, anda menerangkan dengan penuh ketelitian.
Jadi anda ada biskut, anda ada kek,
lemon, krim
dan gabungannya benar-benar seimbang.
Ia merupakan pengembaraan dalam tekstur.
Ia seperti letupan rasa di dalam mulut saya.
Saya amat menyukainya.
Saya dah nak habis makan dan saya tak pernah lakukannya.
Ia sangat sedap. Krimnya lazat.
- Terima kasih. - Rasa buah berlemon.
Bau yang saya dapat betul-betul hidu,
saya dapat bau pistasio di dalamnya.
Coklat putih yang dikaramelkan sedap.
Ia sangat lazat.
Itulah kesimpulan saya.
Molly dan Priya. Silakan.
KERETA KUDA BEAUXBATONS
Kami terinspirasi oleh adegan ketibaan Beauxbatons
dan mereka memasuki dewan dengan penuh drama.
Kami mahu mencipta sesuatu yang besar.
Seperti anda semua lihat, kami telah buat sesuatu yang agam.
Ada yang kata terlalu besar, tapi inilah dia.
- Jadi... - "Ada" itu saya.
Kami mahu merakam suasana
kuda bersayap menerbangkan kereta kuda ke Hogwarts.
Kami telah menghasilkan Pergunungan Pyrenees
yang dibuat daripada bertih beras dan coklat terbaja.
Kami juga ada ombak fondan.
Sebenarnya kami goreng bahagian tepinya
untuk buat ia nampak seperti rabung ombak.
Di bahagian atas, Priya telah buat sendiri, tanpa acuan dan templat,
kereta kuda coklat yang menawan ini.
Saya telah membuat
kuda pes pembentukan coklat putih.
Saya suka adegan dramatik ini.
Saya rasa penceritaannya cukup menakjubkan.
Anda betul-betul telah memegunkan adegan
daripada filem itu, sekurang-kurangnya bagi saya.
Saya rasa ciptaan ini membuat anda terbuai fantasi.
Warnanya, bentuknya, maksud saya, keseluruhan ciptaan bergerak lancar.
Dibuat dengan sangat baik.
Saya peminat kuda.
- Kami menternak kuda. - Saya juga.
Saya cukup terpesona dengan haiwan ini.
Saya boleh nampak tendon kuda itu.
Angin meniup surai dan ekornya.
Kilauannya. Kuda-kuda itu kelihatan bak mutiara.
- Terima kasih - Saya sangat kagum
yang anda buat kereta kuda dan kuda menggunakan tangan.
Ia nampak diperincikan dengan baik sekali.
Terima kasih.
Apabila pintu kereta kuda terayun terbuka,
ia mendedahkan epal emas di dalam kereta kuda.
- Pintu itu. - Cantik sekali.
Kita tahu yang kuda suka epal,
tapi ini bukan kuda biasa
dan ini bukan epal biasa.
Kuda-kuda ini minum satu benda saja, wiski malt tunggal.
Bagi menggabungkan semua rasa itu, hidangan untuk anda semua hari ini
ialah mus kacang hazel wiski malt tunggal
dengan flambé Foster pisang,
dan saya buat kek span kacang hazel dengan lapisan rangup kacang hazel.
Pertama sekali, dilihat dengan mata kasar, epal emas itu adalah sempurna.
Unsur rasa anda sungguh sedap,
tapi saya rasa dari segi lapisan,
ia tidak dilapis dengan seimbang.
Wiski terasa agak sedap dan kuat.
Ada banyak krim di sini.
Juga ada banyak pisang.
Saya rasa mungkin kerangupan perlu ditambah.
Sedikit lagi tekstur akan menambah lagi kesedapan.
Okey, sekejap, saya tak setuju.
Saya setuju dengan dia.
Saya rasa tekstur yang ada tiada tandingan.
Saya suka kerangupannya.
Saya cuma dengar ini saja...
Terima kasih, Molly dan Priya.
Zoe dan Jordan, sila persembahkan ciptaan terakhir anda.
BILIK MANDI PENGAWAS
Kami mencipta bilik mandi pengawas.
Apabila telur bergerak
masuk di bawah air...
Ia bergerak turun.
- Bunyi orang duyung kedengaran. - Lihat itu.
Oh, Tuhan, hebat sekali.
Di bahagian atas ialah kaca berwarna orang duyung itu.
Kami mengalami sedikit masalah dengannya.
Namun, saya bersyukur, hanya bahagian atasnya yang patah,
jadi anda dapat lihat hasil kerja yang kami lakukan.
Semua paip dan kepala paip ialah coklat.
Air pula ialah isomalt
dan ekor orang duyung yang diukir daripada kek.
Kemudian kami ada tab mandi berisi air di sini
dengan buih untuk menghubungkan penceritaan.
Saya rasa macam nak tanggalkan pakaian
dan terjun ke dalamnya.
Tolonglah jangan.
Dari segi pelaksanaan, banyak yang boleh dilihat di sini.
Saya rasa kaca berwarna itu,
walaupun terpatah, masih lagi cantik.
Anda boleh melihat ia bercakap sambil menyisir rambutnya
ke atas bahunya.
Saya nampak benda yang anda buat dengan air itu.
Saya lebih suka jika guna warna lain supaya dapat nampak dengan jelas.
Saya perasan ada satu atau dua kepala paip
yang tiada aliran air keluar.
Sebenarnya kami nak sediakan sembilan.
Dalam warna yang berbeza.
- Cuma masa... - Sepatutnya cakap,
"Paip itu telah ditutup."
Yalah. Betul. Paip-paip telah ditutup.
Ceritanya sempurna. Saya rasa kita semua tahu adegan ini,
dan anda telah menghidupkannya. Saya rasa dari segi pelaksanaan,
ada beberapa perkara yang
tak menjadi seperti yang dirancang, tapi...
inilah masa untuk merasa unsur rasa anda.
Unsur rasa berada dalam ekor orang duyung,
kek berinspirasikan baklava.
Saya lapiskan baklava dengan kek pistasio,
dipadankan dengan krim mentega mawar dan kefir,
sesuatu yang masam
dan di dalamnya ada kepingan pistasio dan kadayif.
Kerangupan yang ada, cara anda membuatnya cukup mengagumkan sekali.
Saya suka kerangupannya, saya suka teksturnya.
Anda dapat baklava, anda dapat air mawar
dalam krim mentega.
Saya rasa anda sebenarnya betul-betul
mengadunkan baklava ke dalam kek dengan bijak sekali.
Syabas.
Tiga ciptaan yang cukup memukau.
Peserta sekalian,
para juri telah menikmati semua hasil kerja anda.
Saya cukup berbangga dengan ciptaan kami.
Saya berpegang pada pendekatan kami.
Saya harap kami telah lakukan secukupnya untuk para juri
menyedari bahawa kami masih berbisa.
Ciptaan semua orang nampak hebat sekali.
Standardnya sangat tinggi, tapi bagaimana kami tak boleh menang?
- Kami mesti menang. - Itu kata-kata yang terkenal.
Kami akan menang. Ya.
Kami berjaya lakukannya
dan saya menaruh harapan.
Mereka suka tumpuan kami pada perincian.
Ini mungkin kemenangan pertama.
Maksud saya, tiada peluang lain selepas ini.
Kini tiba masa untuk menobatkan juara kita.
Saya mahu kita semua mengambil sedikit masa
mengiktiraf keistimewaan malam ini.
20 tahun selepas penggambaran Piala Api,
di set yang sama ini,
kita dapat melaluinya sekali lagi.
Dapat berdiri di sini di dalam Dewan Besar semula
adalah sangat istimewa bagi kami.
Terima kasih kepada anda, ia adalah dunia yang terus memberi inspirasi.
Saya cukup kagum dengan anda semua.
Tahniah kerana berjaya ke tahap ini.
Ingat, sama ada anda menang atau tidak hari ini,
anda telah membuat kenangan yang cukup indah
di sini bersama kami.
Anda semua patut berbangga dengan diri.
Saya telah merasa hidangan yang cukup luar biasa.
Terima kasih, semua kerana membenarkan kami
menjadi sebahagian daripada perjalanan anda.
Begitu banyak perkara telah berlaku dalam set ini.
Kita ada pengebumian, perayaan,
jamuan besar dan sebagainya.
Malam ini saya rasa anda membawa sedikit lagi keajaiban
ke dalam tempat ini dengan ciptaan anda yang menakjubkan.
Jadi, terima kasih banyak-banyak untuk itu.
Terima kasih.
Sekarang tiba masanya untuk menobatkan juara kita.
Pasukan yang memperoleh hak untuk memanggil diri mereka
juara Harry Potter: Wizards of Baking
ialah...
- Jenny dan Alex! - Jenny dan Alex!
Biar betul!
Saya benar-benar terkejut.
Saya terkesima. Saya cuba untuk tak menangis.
- Ibu bapa saya akan - Ya.
sangat bangga dengan saya.
Kucing saya, keluarga saya, Mexico.
Saya benar-benar ingin memeluk si kecil Alex ini
dan beritahu dia semuanya akan baik-baik saja.
Jadi, itu...
Tahniah!
Kami tetap rasa berjaya
dan saya berasa sangat bersyukur kerana telah berjumpa Molly.
Bangga dengan awak.
Saya rasa hadiah saya ialah saya dapat berkawan dengan awak
kerana itu adalah lebih baik daripada sebarang trofi untuk saya.
Saya dah agak. Apa yang saya cakap?
Syabas. Saya sangat gembira.
Saya melalui malam yang hebat. Ia bukan satu kemenangan,
tetapi untuk kita dapat bekerjasama lagi,
ia luar biasa.
Awak ialah kawan sejati.
Saya tak nak jadi sentimental,
tapi saya juga rasa begitu.
Tuan-tuan dan puan-puan,
juara Harry Potter: Wizards of Baking anda,
Jenny dan Alex!
Ayuh!
Impian boleh jadi kenyataan.
Saya juga ada seorang lagi kawan baik.
Sahabatku.
Ia menguji kami hingga ke tahap maksimum.
Tapi saya tak akan tukar pengalaman ini.
Pengalaman ini benar-benar ajaib.
Ya.